hu en hu hu hu hu hu es hu hu hu hu hu hu hu hu hu hu hu hu hu hu hu hu hu hu en hu hu hu en hu hu hu hu hu hu hu hu hu hu en hu hu hu hu hu en hu fr hu hu es hu hu hu hu hu hu hu hu hu hu hu hu fr ca en hu hu hu hu hu
Fogszabályozás felnőttkorban: igen vagy nem? - Smile Designers
Digitális mosolytervezés | 3D mosolytervezés
Ha csak egy fog hiányzik
All-on-4 – Fix megoldás 4 implantátumon
By: Smile Designers | Tags: | Comments: 0 | március 30th, 2022
Nemcsak a tinédzserek vágynak a tökéletes mosolyra, felnőttként sem késő még belevágni a kezelésbe!
Bár már gyermekkorban elkezdődhet a fogak pozíciójának helyreállítása ideális esetben, de későbbi életkorban is látványos eredményeket lehet elérni. Sokan felnőttként nincsenek kibékülve szabálytalan, torlódott vagy éppen réses fogaikkal, és ahogy a felnőtt fogszabályozás egyre természetesebbé válik, a páciensek egyre magabiztosabban vállalják nem tetsző adottságaik kiigazítását. Az eljárások, mint pl. a Straumann ClearCorrect fogszabályozó rendszer olyan korrekciós lehetőséget kínálnak, amely a kívülállók számára szinte észrevehetetlen.
Hol vannak már azok az idők, amikor a fogszabályozás stigma volt a fiatalabbak körében, rég elfelejtettük már a “bádogvigyor”, vagy a “vasfog”-féle sértéseket, a fogszabályozót ma már sok tini szinte ékszerként, büszkén viseli.
De mi a helyzet az idősebb testvéreikkel, szüleikkel vagy nagyszüleikkel? A felnőtt fogszabályozás is egyre népszerűbb:
30 évvel ezelőtt a fogszabályozó kezelésen átesett páciensek körülbelül 1%-a volt felnőtt. Ma ez az arány egyes klinikákon közelebb van az 50%-hoz! De vajon mi az oka annak, hogy a felnőttek az életük későbbi szakaszában fordulnak a fogszabályozás felé?
A fogszabályozás egyértelműen a száj egészségét szolgálja
A torlódott tasakot képeznek az ételeknek és a baktériumoknak, ami számos betegséghez vezet: rossz lehelettől kezdve, fogszuvasodáson át egészen a szívbetegségekig! A helyesen beállított fogakat könnyebb tisztán tartani, megelőzve ezzel ezeket a problémákat. A fogak ilyen módon történő ápolása segíthet abban, hogy sokáig megőrizhessük saját fogainkat, csökkentve az invazív fogászati beavatkozások vagy a műfogsor szükségességének esélyét.
Számos fogszabályozási lehetőség már áll rendelkezésre: as rögzített fogszabályozók között is egyre több a modern, lágy erőkkel dolgozó készülék, amelyek kíméletesebb fogmozgatások mellett gyorsabb eredményt képesek elérni. Ezek amellett, hogy hatékonyabbak, jóval esztétikusabbak is lehetnek, hiszen a fogra rögzülő tappancsok (bracketek) akár fogszínű, fehér kerámiából is készülhetnek, a fém ívet pedig szintén fehér bevonattal tudjuk elrejteni, így gyakorlatilag semmilyen fémszínű elem nem látszik páciensünk szájában.
A rögzített fogszabályzó egyik alternatívája lehet például a Straumann ClearCorrect egy átlátszó sínes, kivehető fogszabályzó. Itt még inkább tervezhető, előre látható a kezelési idő, hiszen digitális munkafolyamattal készülnek el a tervek és maga a fogszabályzó (helyesebben: fogszabályzók sorozata) is. Esztétikailag is ez a változat a legkedvezőbb, hiszen szájba helyezve alig látszik.
A fogszabályzó megkönnyítheti az egyéb fogászati beavatkozásokat
Az utóbbi években gyakoribbá vált a fogszabályozó használata egy többlépcsős kezelési terv részeként is. Előfordulhat, hogy egy fog bepótlására szoruló páciens számára nincs elegendő hely a műfog kialakítására. A fogszabályozó segítségével, a fogak helyzetének finomhangolásával elkerülhető egy sor invazív kezelés vagy műtét.
Ha valaki tökéletes mosolyt szeretne, de fogai torlódottak és kopottak is, esetleg el vannak színeződve, először a fogai fogszabályozásával, majd fogfehérítéssel, esetleg kerámia héjakkal tudjuk megvalósítani álmai mosolyát. Ennek előnye az, hogy a kerámia héjakhoz valóban elegendő a lehető legvékonyabb saját foganyag eltávolítása, míg fogszabályozás nélkül nagyobb a feláldozandó foganyag mennyisége.
Emellett a fogszabályzó korrigálhatja a rossz fogazati záródást (harapást). A nem megfelelő harapás okozta felesleges nyomás fejfájáshoz, az állkapocs rendellenes helyzetéhez, állkapocsizületi fájdalmakhoz és a fogak idő előtti kopásához vezethet.
A válaszunk tehát a felnőttkori fogszabályozás kérdésére egyértelműen igen! Ha szeretnéd megtudni, milyen lenne a hozzád leginkább illő mosoly, kérj időpontot konzultációra!
You must be logged in to post a comment.
Kattintás ide a válaszadás megszakításához.
Kerámia héjak és fogfehérítés
Fogpótlás implantátumokra cirkon koronákkal
Implantátumokon rögzített kivehető protézis
bölcsességfog csapos fog csontpótlás fogcsikorgatás fogfehérítés foghúzás fogmosás fogszabályozás fogszuvasodás fogtorlódás fogágybetegség fogászati híd fogászati korona gyökérkezelés implantátum inlay kerámia héj kerámia korona korona káriesz letört fog protézis sztármosoly teljes fogsor tályog
+36 30 166 3872
+36 30 249 2052
Smile Designers | 1073 Budapest, Erzsébet körút. 58. III/18
Oldalunkon HTTP-sütiket használunk a felhasználói élmény javítása érdekében. További információkért olvassa el az Adatvédelmi tájékoztatót!